3.10.2022
FI
Euroopan unionin virallinen lehti
L 255/1
II (Muut kuin lainsäätämisjärjestyksessä hyväksyttävät säädökset)
KANSAINVÄLISET SOPIMUKSET NEUVOSTON PÄÄTÖS (EU) 2022/1664, annettu 20 päivänä syyskuuta 2022, Euroopan unionin ja sen jäsenvaltioiden sekä Australian välisen puitesopimuksen tekemisestä unionin puolesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 37 artiklan, ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 212 artiklan 1 kohdan yhdessä sen 218 artiklan 6 kohdan a alakohdan ja 218 artiklan 8 kohdan toisen alakohdan kanssa, ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen, ottaa huomioon Euroopan parlamentin hyväksynnän (1), sekä katsoo seuraavaa: (1)
Neuvoston päätöksen (EU) 2017/1546 (2) mukaisesti Euroopan unionin ja sen jäsenvaltioiden sekä Australian välinen puitesopimus, jäljempänä ’sopimus’, allekirjoitettiin 7 päivänä elokuuta 2017, ja joitakin sen määräyksiä sovelletaan väliaikaisesti sopimuksen 61 artiklan mukaisesti, kunnes se tulee voimaan.
(2)
Sopimuksen tavoitteena on vahvistaa yhteistyötä useilla politiikan osa-alueilla, joita ovat muun muassa ihmisoikeudet, joukkotuhoaseiden leviämisen estäminen, terrorismin torjunta, yhteistyö talous- ja kauppakysy­ myksissä, terveys, ympäristö, ilmastonmuutos, energia, koulutus, kulttuuri, työvoima, katastrofihallinta, kalastus- ja meriasiat, liikenne, oikeudellinen yhteistyö sekä rahanpesun, terrorismin rahoituksen, järjestäytyneen rikollisuuden ja lahjonnan torjunta.
(3)
Sopimus olisi hyväksyttävä,
ON HYVÄKSYNYT TÄMÄN PÄÄTÖKSEN:
1 artikla Hyväksytään Euroopan unionin ja sen jäsenvaltioiden sekä Australian välinen puitesopimus unionin puolesta (3).
(1) Hyväksyntä annettu 18. huhtikuuta 2018 (ei vielä julkaistu virallisessa lehdessä).
(2) Neuvoston päätös (EU) 2017/1546, annettu 29 päivänä syyskuuta 2016, Euroopan unionin ja sen jäsenvaltioiden sekä Australian välisen puitesopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 237, 15.9.2017, s. 5).
(3) Sopimus on julkaistu Euroopan unionin virallisessa lehdessä (EUVL L 237, 15.9.2017, s. 7) yhdessä sen allekirjoittamista ja väliaikaista soveltamista koskevan päätöksen kanssa.